**ГКОУ «ЦОДОУ ЗОЖ»**

****

**Мазада гьоркьохъеб школалъул авар**

**мац1алъул ва адабияталъул муг1алим:**

**Мух1амадова Муъминат Гъапуровна.**

**2017-2018 ц!.с.**

**21 февраль – рахьдал мац1алъул къо.**

**-Рорч1ами, хириял ц1алдохъаби, х1урматиял муг1алимзаби, т1аде рач1а-**

**рал! Баркула нужеда « Рахьдал мац1алъул къо». Щибаб соналъ, 21 февра-**

**лалда т1олабго халкъалъ к1одо гьабула гьаб байрам. Гьаризе бокьун бу-**

**го киназего чорхое сахлъи, талих1аб ва ракълилаб г1умру, рахьдал мац1ал-**

**де г1урхъи гьеч1еб рокьи.Мац1 гьеч1они, гьеч1о миллат, маданият,бук1и-**

**нисеб.**

**1. Джамалудинова Джамиля 10кл.**

**Авар мац1.**

**Нолъ макьилъ вихьана, кьалда лъукъ- лъукъун,**

**Кьурда квер ч1ван унев, бида вец1ц1ун дун;**

**Кьуруги бат1алъун цеве унаго,**

**Цо лъарал раг1алда г1одов колев дун.**

**Лъар чвахулеб буго чабхил к1к1алахъан,**

**Лъим к1анц1улеб буго ганч1азда т1асан;**

**Т1арамагъадисеб къвал балеб буго,**

**Къо лъик1илан дица сог1аб ракьалда.**

**Дида лъалеб гьеч1о лъил ракь гьабали,**

**Раг1уларо цо сас сверухълъиялда,**

**Г1иц1го борхалъуда ц1умал ах1дола.**

**Г1иц1го ахалъуда чундул угьдула.**

**… Гьедин холев вуго, хадув г1одизе**

**Я г1агарлъи гуро, я гьудул гуро.**

**Берал къанщулелъул т1аде къулизе**

**Я йокьулей гьеч1о, я ч1ужу гьеч1о…**

**Расул Х1амзатов.**

**- Нилъ ккола маг1арулал. Нилъер рахьдал мац1ги ккола авар мац1.**

**Дагъистан ккола г1емер миллаталъул халкъ бугеб бак1, амма маг1арул**

**мац1 бицунел чаг1азул къадар бищунго ц1ик1к1ун буго. Гьезул г1ага-**

**шагарго 800 000 г1анасев чи вуго.**

**2000 соналдаса нахъе байбихьана рахьдал мац1азул къо к1одо гьабизе.**

**21 февралалда 1952 соналъ Даккеялда( тахшагьар Бангладеш). Жидерго**

**рахьдал мац1 ц1унун къват1ире рахъарал студентал полициялъ ч1вана.**

**Гьез т1алаб гьабулеб бук1ана жидер мац1 пачалихъияблъун гьабизе.**

**Дунялалда руго 6 азарго бат1ияб мац1, гьезул бащадал т1аг1ине рес**

**бугин абулеб буго г1алимзабаз.**

**Рахьдал мац1 гьеб ккола нилъер маданият, нилъер бечелъи…**

**1.**

**2. Малъе, эбел, рахьдал мац1.**

**Дир умумуз бицараб,**

**Улбуцаги бицунеб,**

**Урхъула духъ, авар мац1,**

**Гъазимух1амад,Х1амзат,**

**Х1икматав имам Шамил**

**Аваралъ к1алъалаан,-**

**Малъе, эбел, рахьдал мац1.**

**Мах1муд, Ц1адаса Х1амзат-**

**Ц1ар арал назмучаг1и,**

**Нилъер мац1алъ ц1ализе,-**

**Малъе, эбел, рахьдал мац1.**

**Дида тарихги лъазе,**

**Дагъистанги бокьизе,**

**Кьолбол васлъун вук1ине,-**

**Малъе, эбел, рахьдал мац1.**

**Мух1амад Г1умаров.**

**Х1амзатил Расулица хъвалеб буго:**

**- Раг1и - гьеб буго маг1на, наг1ана, барки, пикру, унти, сурат, берцин-**

**лъи, бакъан, гьаракь. Раг1и- гьеб буго т1ехь.**

**Бег1ераб раг1иялъ:**

**Рахунезе мег1ер т1уц гьабула,**

**Т1ерхьунезе к1к1ал бит1изабула,**

**Чвахулеб г1оралда т1ад кьо лъола,**

**Кьурул нухазул шагьра гьабула.**

**Кеч1 пасих1го рик1к1уна Къурамух1амадова Зубаржатица (3кл.)**

**3. Бокьула раг1изе маг1арул калам.**

**Мун кинан бижараб, кисан бач1араб.**

**Балагьеян абе г1алимзабаца.**

**Амма дурр гьаркьалги гьал дурр кьералги**

**Дие хиси гьеч1еб хазина буго.**

**Дуца гьел рикъарал бакъудасайищ?**

**Рагье дий балъголъи, балагьун вуго.**

**Дуца гьел росарал ралъдадасайищ?**

**Бокьула раг1изе маг1арул калам.**

**Дур гъвет1 гьит1инабин г1айиб ч1валев щив?**

**Г1ела мун диеги наслабазеги.**

**Нижго хваниги мун хвел гьеч1еб буго, -**

**Бокьула раг1изе маг1арул калам. 2.**

**Умумуз ракь г1адин, гьанже мун ц1унун,**

**Ц1адулъан инеги нахъе къаларо. –**

**Дир ярагъги, чуги, чорхол бух1иги –**

**Бокьула раг1изе маг1арул калам.**

**Наби Г1исаев.**

**- Щивасул буго жиндирго мац1ги жиндирго ц1ваги. Бокьула гьит1и-**

**наб халкъалъул г1агараб мац1. Г1адамазе жидерго мац1 хирияб бугин**

**абураб жо ккола эбел – инсуе лъималги лъималазе эбел – эменги хириял**

**ругилан абураб жо.Гьеб мац1алъ ах1ула «баба», «дада»-ян.**

**Дунял гьабилалде дида раг1ана**

**Раг1и бук1анила цебе абулеб:**

**Я амру лъаларо, я гьа лъаларо,**

**Я гьари лъаларо, я как лъаларо.**

**Гьаб бидулъ босараб , ругъназул ц1ураб**

**Дуниял ц1унулеб анищ цо, -**

**Жибго амру г1адаб, жибго гьа г1адаб,**

**Жибго гьари г1адаб, жибго как г1адаб.**

**4. Кеч1 пасих1го рик1к1уна Джамалудинова Меседоца (3кл.)**

**Бице, эбелалъул умумузул мац1.**

**Нуж щалали лъазе, лъилали лъазе,**

**Лъазе гьабе, бабал, эбел- инсул мац1.**

**Миллатго гьеч1еллъун хут1унгут1изе,**

**Хвезе тоге, бабал, бищун лъик1аб мац1.**

**Щуго имамасул, устарзабазул,**

**Дунял х1айранлъарав Х1амзатовасул**

**Кинидахъ ах1араб кеч1 - маг1арул мац1,**

**Моц1рохъе бицараб маргьа – рахьдал мац1.**

**Г1орц1идал кьурдулеб кьег1ер г1адинаб,**

**Кьурда басандулеб бурут1 г1адинаб,**

**Гьеб мац1алда «къ» -ялъ къуват бицуна,**

**Гьеб мац1алъул «хъ» - гун г1орал хъудула.**

**Васал гьеб мац1алда к1алъалеб мехалъ,**

**Хехаб чол рек1арав рак1алде щола.**

**Ясаз маг1арул мац1 бицунеб мехалъ,**

**Маргьабалъ г1адинан гьел берцинлъула.**

**Бице, эбелалъул нилъерабго мац1, -**

**Нужер даг1багицин берцинлъулин гьелъ. 3.**

**Рахьдал мац1алъ дие кеч1 ц1алулелъул,**

**Нужер к1ут1бигицин к1арчанлъулин гьелъ.**

**Тубх1ат Зургьлова.**

**5. Авар мац1 ва адабият цебет1езабурал, бечелъизабуразул ц1арал рехсе.**

**6.Кицаби лъуг1изаре.**

**1)Лъик1аб гьудуллъи…(хазинаялдасаги хирияб)**

**2)Гъвет1 кьалбаз ккола,..(г1адан гьудул- гьалмагълъиялъ ккола)**

**3)Квер ракул ц1еч1они,.(к1ал нахул ц1оларо).**

**4)Жиндиего чодул нух,..(чидае ц1ц1едул нух)**

**5)Бицине вортуге,..(гьабизе ворта)**

**6)Х1алт1арасда лъала…(хинк1азул т1аг1ам)**

**7.Бицанк1аби ч1вай.**

1. **Куркьби ругеб – боржунареб,**

**Бохдул гьеч1еб - бекерулеб.?**

**2) Бец1аб бокьоб кьарияб оц?**

**3 ) Квананаг1ан гьарзалъулеб,**

**Гьекъанаг1ан г1умерлъулеб? (г1елму)**

**4) Т1аса босанаг1ан - к1одолъулеб,**

**Т1ад лъунаг1ан гьит1инлъулеб?**

**5) Жибго хъах1аб – щакъи гуреб,**

**Хъвадарулеб къалам гуреб?**

**6) К1ал гьеч1еб г1акъил.**

**8. « Лъалищ нужеда?»**

1. **Рук1ана г1адатал жал хасал шарт1аз, зах1матаб г1умруялъ рижарал,**

**хадур зарарияллъун лъугьарал. Кинал г1адатал гье рук1арал?**

**(бидухъ би, чабхъаде ин, хъамун яс лъадилъун ячин).**

**2.Дунялалда машгьурав сурарал рахъулев чи ( дагъистанияв)?**

**(Мусаясул Халилбег Ч1охъа).**

**3.« Эркенлъи, ялъуни хвел!» - гьаб лъил гьа?**

**4.Дагъистан Россиягун кида цолъараб? (1860 с.)**

**5.Дагъистаналда чан шагьар бугеб? (10)**

**6.Бихьинчиясул лъик1ал г1амалазда гъорлъ рехсезе мустах1икъал**

**хаситал? ( г1адатлъи, г1аданлъи, сабру, бихьинлъи, кьураб раг1и**

**кквей, сахаватлъи, ват1аналде рокьи, гурх1ел –ц1об, адаб)**

**7.Ч1ужуг1аданалъул лъик1ал хасиятал ккола?**

**(х1алимлъи, х1еренлъи, адаб, рит1ухълъи, гурх1ел – рах1му) 4.**

**9. Руссинаре.**

**Мохмох – курдюк**

**Мурапа - варенье**

**Т1ех - толокно**

**Чуду – пуршаби, ц1урачед**

**Богогьан - повар**

**Пилпил - перец**

**Бахча - огород**

**Ц1илиц1 - веник**

**Жул - метла**

**10.кинидахъ куч1дул. (Ясазе васазе ах!улел).**

**Елъулаго к1ал берцин,**

**К1алъалаго бер берцин,**

**Чурич1ого бер-к1ал хъах1**

**Хъвач1ого кьенсер ч1ег1ер.**

**Ясалазда берцинйихь,**

**Берцинай дир меседо.**

**Месед ц1унулеб к1уни,**

**К1улал рахалеб гъамас,**

**Гъансиниб лъолеб саг1ат,**

**Санк1иниб лъолеб г1арац…**

**11. Кеч1 пасих1го рик1к1уна Х1усенов Мух1амадаминица 7кл.**

**Эбелалъ дир кинидахъ куч1дул ах1ич1ел ани.**

**Дир мац1 бук1инароаан,**

**Дир ц1ар бук1инароан,**

**Рик1к1ада сапаразда**

**Дида нух къосинаан,**

**Дида рокьи гьадиг1ан**

**Ракьалда лъалароан,**

**Эбелалъ дир кинидахъ**

**Куч1дул ах1ич1ел ани.**

**Х1анч1аз рачунел бакънал,**

**Чвахулеб ц1адал гьаркьал,**

**Ц1адухъ чедалъул т1аг1ам,**

**Т1анхазул кьерал, мах1ал 4.**

**Гьадин лъазе рук1инч1о,**

**Гьадин рич1ч1илароан,**

**Эбелалъ дир кинидахъ**

**Куч1дул ах1ич1ел ани.**

**Дие дуниял, г1умру**

**Г1агарлъизе бук1инч1о,**

**Г1адан хадув хвеледухъ**

**Хиралъизе вук1инч1о,**

**Даимлъиги цо къоги**

**Дилъ цолъизе бук1инч1о,**

**Эбелалъ дир кинидахъ**

**Куч1дул ах1ич1ел ани.**

**11. Рахчирукъ х1алелъул рик1к1унел куч1дул.**

**12. Пасих1го кеч1 рик1к1уна М1ух1амадова Пат1иматица 11кл.**

**Кеч1али щайгурин, щибаб раг1иги…**

**Кеч1али щайгурин, щибаб раг1иги**

**Маг1арулазул дий хазина буго.**

**Раг1ини щайгурин, щибаб жугьаги,**

**Жавгьар кьунаниги, дица кьеларо.**

**Бакъгун цадахъ гуро гвангъарал муг1рул:**

**Маг1арул мц1 гьеч1ищ- гьеч1о дие дол.**

**Карачелалъ гуро ралъдал гуч бугеб:**

**Гьеб г1ат1ид гьабула г1агарал бакъназ.**

**Жиндирабго к1очон чияраб лъарав**

**Лъай бугев чи гуро, щив вук1аниги.**

**Хварал мац1ал гуро ч1агоо гьарулел,**

**Нилъеца ч1агояб ч1валеб буго гьаб.**

**Ч1арала г1адамаз хуриса сусур,-**

**Г1агараб мац1алъулъ гьеб бугебщинаб!**

**Регъола тохтураз унтарал ругънал , -**

**Аваразул калам лъукъун бугеб куц !**

**Мах1мудил х1айранаб чвахи киб бугеб, -**

**Гьанже х1анч1их1орал х1абургъараб куц!**

**Гьаб авар мац1алъул унтарал г1усал**

**Ц1акъ г1емерал руго, хирург кив вугев?!**

**Расул Х1амзатов.**

**5.**

**- Хириял, х1урматиял , бокье ва ц1уне рахьдал мац1, бит1ун ва бер-**

**цинго к1алъай! Чорок гьабуге мац1 хъач1алги маг1на гьеч1елги**

**раг1абаздалъун. Мац1 ц1унич1они, ц1унуларо миллат, гьелъул маданият,**

**рух1ияб бечелъи. Умумуз ирсалъе тараб гьеб хазина ц1унич1они, ц1у-**

**нуларо халкъ. Нилъеца мац1 ц1унизе ккола ясбер г1адин.**

**Къо мех лъик1!**